"Setswana Puotlaleletso ya Ntlha (FAL)/P2 17 DBE/Ngwanaitseele 2019 NSC POTSO 5: O LAETSE JALO – KS Naledi Buisa dinopolo tse di latelang, mme morago o arabe dipotso. 5.1 NOPOLO I (Kwa gaabo Moeti, ke Lamatlhatso go a phethesela. Banna ba tshwaragane le go kaletsa dikgomo tse di bolaetsweng moletlo mo ditlhareng tse di fa thoko ga lesaka. Basadi ba bangwe ba tlhasetse, ba tlhotlha bojalwa mo setlaaganeng; bangwe ba basadi ba apeile dinkgwe tsa dikgaragana. Moeti le mogatse ba ngunanguna le ba losika mo ntlong.) 5 MOETI: Bagaetsho ba ba tlotlegang, ke tshepa gore botlhe fa, re setse re itemogela gore tiro ya rona e ya dinong. RADILOKONG: Ke ntse ke go utlweletse setlogolo, ke utlwa o ama phetso ya tiro. Ke na le potsonyana, fa ke tswa tseleng, lo tla nkinela mabogo metsing. A o bile wa rwala 10 ditlhako? MOETI: (O ikokomela maotong ka go makala.) Ao, malome bathong! Ditlhako! Le fa go tweng tota! (O fetsa a arabile ka gore.) E bile ke di tshasitse politšhe. Kante o raya dife? 15 MOJABENG: (Ka a ne a setse a itshietse setlhamutlhamu a ba tsena ganong.) Utlwa fa setlogolo, malomaago o batla go itse. Kana modiro ga o tshwane le mantlwane. Ke namane e tona ya tiro. Ga twe a o ngatisitse rra? LENTUWANE: E re, ee, tlhe, rra! Nna ke ba tlhaloganya sentle. Ba botsa 20 gore, a o bile wa tswa letsholo naa? A o a utlwa rra? MOETI: Go ntse jalo. Ruri lo ne lo tshabile ka tlhogo ya me. Maloba ke ne ka ya Molepolole. Kana kgomo ga e ke e ntsha boloko botlhe. Ga ke belaele sepe bomalome. TSHEKO: Kana fa ngaka e ka bo e ikalafa, ke a itse o ne o tla thiba 25 mesima, o bo o e upelela. Le gale, Molepolole ke kwa'bo tsona. MOJABENG: Hei! Ke bone mankge yo go tweng Makgolokwe fa. Lo mo tlhomeng matlho ga a tshwanela go feta fa setlaaganeng. Kana ga a nna sentle. 30 5.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Mosadi wa ga Sepepe ke … A Joyce. B Matoko. C Ntukelele. D Ntletleng. (1) 5.1.2 Go ne go tshwerwe moletlo ofe kwa gaabo Moeti? (1) Kwalololo e ileditswe Phetla"